Barmhartigheid Archives - Bybelskool vir Bereane
Handelinge 3 (10 Mei)
May 10, 2016 nati@stander.co.za
Die feit dat Petrus en Johannes vir hierdie man wat bedel moet sê: “kyk na ons” (vers 4), impliseer dat die man afgekyk het omdat hy nie die mense wat verbystap in die oë kon kyk nie.
Dit maak Petrus en Johannes se optrede soveel meer merkwaardig. Dit beteken hulle het hierdie bedelaar raakgesien, terwyl hy nie eens vir hulle gekyk het nie. Hulle het iemand wat afgekyk het (letterlik en figuurlik), laat opkyk.
Dit vat besondere sensitiwiteit teenoor die Heilige Gees om die randfigure soos hierdie bedelaar, in ons lewens raak te sien. Dit is veel makliker om hulle mis te kyk.
Kom ons vra die Here om ons te help dat ons ook mense wat in die lewe afkyk, sal help om op te kyk.